ZAPISNIK
9. (devete) sjednice Vijeća Mjesnog odbora Sopot,
održane 18. veljače 2022.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 19:00 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Danijel Ljuboja, Štefica Muhvić, Branka Rimac, Miroslav Tovarloža
Nenazočni članovi Vijeća: Iver Gredelj-Kovačić
Predsjednik Vijeća konstatira da je nazočno 8 članova od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.

USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 8. (osme) sjednice.
Dopuna dnevnog reda točkama 6. Imenovanje vijećnika koji će prisustvovati koordinaciji na terenu vezano uz izvođenje komunalnih aktivnosti – zaključak, donosi se i 7. Status građevinskog objekta u SRC-u Sopot – zaključak, donosi se
Vijeće bez rasprave i jednoglasno, utvrđuje dopunjeni

DNEVNI RED
1. Financijski plan Mjesnog odbora Sopot za 2022. – donosi se
2. Plan malih komunalnih akcija Mjesnog odbora Sopot u 2022. – donosi se
3. Korištenje prostora Mjesne samouprave Sopot za potrebe Udruga građana Sopot 
– zaključak, donosi se
4. Prijedlozi za Asfalterski program za 2022. – zaključak, donosi se
5. Izrada projektne dokumentacije za parking u Potočnjakovoj ulici – zaključak, donosi se
6. Imenovanje vijećnika koji će prisustvovati koordinaciji na terenu vezano uz izvođenje komunalnih aktivnosti (PKA22) – zaključak, donosi se
7. Status građevinskog objekta u SRC-u Sopot – zaključak, donosi se
8. Pitanja, prijedlozi i obavijesti

Ad. 1. Financijski plan Mjesnog odbora Sopot za 2022.
Vijeće jednoglasno (8 “za”) donosi

FINANCIJSKI PLAN
Mjesnog Odbora Sopot
za 2022.

Članak 1.
Financijski plan Mjesnog odbora Sopot za 2022. (dalje u tekstu: Plan) sastoji se od:

PRIHODA:										715.400,00
RASHODA:										715.400,00

	Članak 2.
	

	Prihodi i rashodi iz članka 1. Plana su:
	

	
	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	715.400,00

	6711
	PRIHODI ZA FINANCIRANJE RASHODA POSLOVANJA
	715.400,00

	
	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	715.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	599.000,00

	 
	ODRŽAVANJE JAVNIH ZELENIH POVRŠINA
	274.000,00

	 
	ODRŽAVANJE NERAZVRSTANIH CESTA
	325.000,00

	3291
	NAKNADE ČLANOVIMA VIJEĆA MJESNOG ODBORA
	108.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.





Ad. 2. Program rada Vijeća Mjesnog odbora Sopot u 2022.
Vijeće jednoglasno (8 “za”) donosi


Plan malih komunalnih akcija
Mjesnog odbora Sopot u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Sopot (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.

	3. Planirana sredstva za financiranje ovog plana u iznosu od ukupno 599.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	274.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	325.000,00

	Ukupno
	599.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 146.014 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 34.759 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 227.500,00 kuna za asfalterski program i
	- 30 % ili 97.500,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.

Ad. 3. Korištenje prostora Mjesne samouprave Sopot za potrebe Udruge građana Sopot
Udruga građana Sopot traži korištenje prostora Mjesne samouprave Sopot četvrtkom u terminu od 19 do 21 sat, te petkom u terminu od 20 do 22 sata. Vijeće jednoglasno (8 “za”) donosi

ZAKLJUČAK
o korištenju prostora Mjesne samouprave Sopot za potrebe Udruga građana Sopot
1. Vijeće Mjesnog odbora Sopot raspravljalo je o korištenju prostora Mjesne samouprave Sopot za potrebe Udruge građana Sopot.

2. Udruga građana Sopot koristiti će prostor mjesne samouprave Sopot četvtrkom u terminu od 19 do 21 sat, te petkom u terminu od 20 do 22 sata.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za
            Mjesnu Samoupravu.


Ad. 4. Prijedlozi za Asfalterski program za 2022.
Vijećnici Robert Brukec, Mladen Devčić i Branka Rimac prisustvovali su izvidu Zagrebačkih cesta, te su zajedno obišli dio Zemljakove ulice koji se proteže od Erlichove ulice do crkve. Predstavnici Zagrebačkih cesta složili su se s Vijećem Mjesnog odbora Sopot da asfalt nije u dobrom stanju, te uz obnovu asfalta, predlažu i obnovu pripadajućeg nogostupa s južne strane ulice. Vijeće jednoglasno (8 “za”)

ZAKLJUČAK
o prijedlozima za Asfalterski program za 2022.
1. Vijeće Mjesnog odbora Sopot raspravljalo je o prijedlozima za Asfalterski program za 2022. godinu.

2. Vijeće Mjesnog odbora Sopot za Asfalterski program za 2022. predlaže obnovu dijela Zemljakove ulice, na potezu od Erlichove ulice do crkve, te pripadajućeg nogostupa s južne strane ulice.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zagrebačke ceste.

Ad. 5. Izrada projektne dokumentacije za parking u Potočnjakovoj ulici
Sukladno zaključku donesenom na 6. sjednici, Vijeće jednoglasno (8 “za”)

ZAKLJUČAK
o izradi projektne dokumentacije za parking u Potočnjakovoj ulici
1. Vijeće Mjesnog odbora Sopot raspravljalo je o izdradi projektne dokumentacije za parking u Potočnjakovoj ulici, parcela 840/1.

2. Vijeće Mjesnog odbora Sopot traži izradu projektne dokumentacije za parking s drvoredima u Potočnjakovoj ulici, parcela 840/1.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad. 6. Imenovanje vijećnika koji će prisustvovati koordinaciji na terenu vezano uz izvođenje komunalnih aktivnosti
Mladen Devčić, zbog višegodišnjeg iskustva, predlaže sebe kao vijećnika koji će, uz ostale ovlaštene osobe, prisustvovati koordinaciji na terenu vezano uz izvođenje komunalnih aktivnosti. Vijeće jednoglasno (8 “za”) donosi

ZAKLJUČAK
o imenovanju vijećnika koji će prisustvovati koordinaciji na terenu vezano uz izvođenje komunalnih aktivnosti PKA 2022.
1. Vijeće Mjesnog odbora Sopot raspravljalo je o imenovanju vijećnika koji će prisustvovati koordinaciji na terenu vezano uz izvođenje komunalnih aktivnosti.

2. Vijeće Mjesnog odbora Sopot imenuje Mladena Devčića kao vijećnika koji će, uz ostale ovlaštene osobe, prisustvovati koordinaciji na terenu vezano uz izvođenje komunalnih aktivnosti.

3. Ovaj zaključak dostavlja se Gradskoj četvri Novi Zagreb-istok.


Ad. 7. Status građevinskog objekta u SRC-u Sopot
Građevinski objekt trenutno je u posjedu HVIDR-e, te se do nedavno koristio za potrebe Pikado kluba Vrbik. Iako su aparati za pikado još u prostoru, HVIDR-i je ustupljen zamjenski prostor, te se ovaj ne koristi. Vijeće smatra da se prostor treba očistiti i koristiti kao objekt za zaštitara i zaposlenike SRC-a Sopot, koji trenutno borave u iznajmljenom kontejneru. Nastavno na prethodnu (8.) sjednicu, Vijeće saznaje da je objekt legaliziran, no ostaje pitanje zašto nije obavljena primopredaja posjeda. Vijeće jednoglasno (8 “za”) donosi

ZAKLJUČAK
o statusu građevinskog objekta u SRC-u Sopot
1. Vijeće Mjesnog odbora Sopot raspravljalo je o statusu građevinskog objekta u SRC-u Sopot.

2. Vijeće Mjesnog odbora Sopot moli informaciju o statusu primopredaje posjeda građevinskog objekta u SRC-u Sopot.

3. Ovaj zaključak dostavlje se Gradskoj četvri Novi Zagreb-istok i Gradskom uredu za obrazovanje, sport i mlade.

Ad. 8. Pitanja, prijedlozi i obavijesti
Milivoj Đilas pokreće temu obnove pothodnika na raskrižju Avenije Dubrovnik i Ulice Viktora Kovačića. Obnova pothodnika trebala bi započeti 2022. godine.
Predsjednik zaključuje sjednicu u 19:35 sati.
Zapisnik napisala: Ramona Antić

